نووسینگەی مافەکانی مرۆڤ لە عێراق
نوسینگەی مافەکانی مرۆڤ لە ژێر دروشمی «کار دەکات بۆ گەشەسەندنی مافەکانی مرۆڤ ھەموو رۆژێک بۆ ھەموو عیراقییەک» کارەکانی ڕێک خستووە.

بەپێی ماندێتی مافەکانی مرۆڤ و بڕیاری ژمارە (٢٤٢١) ی ئەنجومەنی ئاسایش لە نەتەوە یەکگرتووەکان لە ١٤ حوزەیرانی ٢٠١٨ دا پێک ھێنراوە. لە بڕگەی (٢/ د) ی ئەم بڕیارەدا ھاتووە کە دەبێت نووسینگەی مافەکانی مرۆڤ سەر بە نێردەی نەتەوە یەکگرتوەکان بۆ ھاریکاریی عێراق کار بکات بۆ «براودان بە لێپێچینەوە و پاراستنی مافەکانی مرۆڤ و چاکسازی دادوەری و یاسایی لە پێناو سەروەری یاسادا لە عێراق»، لەگەڵ ھاوکاریکردنی تیمی لێکۆڵینەوەی دامەزراو بەپێی بڕیاری ٢٣٧٩ (٢٠١٧).

نووسینگەی مافەکانی مرۆڤ لەگەڵ حکوومەتی عێراق و حکومەتی ھەرێمی کوردستان و حکوومەتە خۆجێیەکان و دەزگا نیشتیمانییەکانی مافەکانی مرۆڤ و ئەندامانی کۆمەڵگەی مەدەنیدا بە بێلایەنانە کار دەکات بۆ برەودان بە مافەکانی مرۆڤ لەسەرانسەری عێراقدا.

نووسینگەی مافەکانی مرۆڤ لە عێراق نوێنەرایەتیی کۆمیسیۆنی باڵای مافەکانی مرۆڤی سەر بە نەتەوە یەکگرتوەکانیش دەکات لە عێراقدا، لە نزیکەوەش کار لەگەڵ ئاژانس و بەرنامەکانی تری نەتەوە یەکگرتووەکاندا دەکات بە مەبەستی دەستەبەرکردنی مافەکانی مرۆڤ بۆ ھەموو عیراقییەک.

کار و چالاکییەکان 
لەو ئەرکانەی کە نووسینگەی مافەکانی مرۆڤ کاری لەسەر دەکات:
 دادپەروەری و لێپێچینەوە
 مافی ژنان
 ئازادیی ڕا دەربڕین و گردبوونەوەی ئاشتیانە
 مافی کەسانی خاوەن پێداویستی تایبەت
 بنیادنانی تواناکان
 بەشداری پێکردنی کۆمەڵگەی مەدەنی

بنیاتنانی تواناکان و برەودان و بەھێزکردنی تواناکانی بەرپرسانی حکومی و دەزگا نیشتیمانییەکانی مافەکانی مرۆڤ و ڕیکخراوەکانی کۆمەڵگەی مەدەنی لەسەر بنەما و میکانیزمەکانی مافەکانی مرۆڤی تایبەت بە نەتەوە یەکگرتوەکان و ھەروەھا پابەندییەکانی عێراق لەبوارەکانی مافی مرۆڤدا بەپێی یاسای نێودەوڵەتی ئەنجام دەدات.

نووسینگەی مافەکانی مرۆڤ لە عێراق کاری چاودێریکردنی ڕەوشی مافەکانی مرۆڤ و پشتڕاستکرنەوەی پیشێلکارییە بانگەشە بۆکراوەکان بەبێ گوێدانە ئەوەی کە لە کوێ و لەلایەن کێوە ئەنجامدراون لە ئەستۆگرتووە.

ساڵانە لە ڕێگەی ھەڵسەنگاندەکانیانەوە ڕاپۆرت لەسەر ڕەوشی مافەکانی مرۆڤ، لە بوارە جیاجیاکانی وەکو مافەکانی منداڵ، ڕەگەزپەرستی، ئازادیی، مافەکانی ژنان، و ھیتر بڵاو دەکەنەوە. لە کاتی شەڕەکانی داعشدا ڕاپۆتی تایبەتی لەسەر دەستدرێژی سەر خەڵکی بێتاوان و پێشمەرگەکان بڵاوکردەوە.

ئەمانەش ببینە 
 مافنامەی جیھانیی مناڵان
 مافی ئاژەڵان
 جیاکاریی ڕەگەزی (ڕەگەزپەرستی)
 ئازادیی
 مافنامەی مرۆڤ
 مافە بنچینەییەکان
 مافی مەدەنی و سیاسی
 مافی یاسایی و سروشتی

سەرچاوەکان 

مافەکانی مرۆڤ
مافەکانی مرۆڤ لە عێراق